Մոսկվայի Կարմիր հրապարակում այսօր շքերթ է անցկացվել՝ նվիրված երկրորդ աշխարհամարտի ժամանակ 1941 թվականի նոյեմբերի 7-ի զինվորական պատմական շքերթին: 1941 թվականին գերմանական զորքերը ընդհուպ մոտեցել էին Մոսկվային և այդ ծանր պայմաններում Կարմիր հրապարակում 15-րոպե տևողությամբ զինվորական շքերթ էր անցկացվել, որտեղից զինվորները ուղիղ մեկնել էին ճակատային գիծ: Այսօրվա շքերթի մասնակիցները այդ ժամանակաշրջանի հագուստներ են կրել, հին տանկեր ու տեխնիկա են բերել հրապարակ: Ժամանակակից Ռուսաստանը պահպանում է կոմունիստական շրջանի տոների ու շքերթների ավանդույթը: